  Майя Бывальцева Удмуртиысь следж-хоккеистъёс Россилэн чемпионатаз вормон понна нюръяськонзэс азьланьтозы. 2-тӥ южтолэзе Оренбургын чемпионатлэн кыкетӥ люкетэз – Оренбург улосвыллэн губернаторезлэн кубокез понна вожвылъяськон кутскоз. Со сярысь Россиысь Паралимпи комитетлэн пресс-службаез ивортӥз. Турнире тямыс командаос пыриськозы: Москва улосвылысь «Феникс», Ханты-Манси автоном округысь «Югра», В. Н. Кузнецов нимо «Удмуртия», Оренбург улосвылысь «Ястребы», Москвалэн сборноез, Башкортостанысь «Башкирские пираты», Челябинск улосвыллэн сборноез, Тула улосвылысь «Звезда» Удмуртиысь следж-хоккеистъёс нырысетӥ пумиськонзэс «Башкириысь пиратъёсын» ортчытозы. Паралимпи комитет вань шудонъёсысь меӵак возьматон . Тодэ вайытом, Россилэн чемпионатэзлэн нырысетӥ люкетэз 2020-тӥ арын шуркынмонэ Ижкарын ортчиз. Солы йылпумъянъёсъя нырысетӥ интыын «Феникс» мынэ, кыкетӥ интыын - «Югра», куинетӥын - «Удмуртия». Тегъёс: Спорт Следж-хоккей Удмуртия Россия  